сұралғанда, ол: 'Аллаһ Тағаланы тану!' - деп жауап берді (Әд - Динури 1879, Әбу Ну'айм 2/358). Еріксіз мынадай сұрақ туындайды: 'Аллаһ елшісі (оған Аллаһтың игілігі мен сәлемі болсын): «Шын мәнінде, ең жақсы сөз - бұл Аллаһтың Кітабы, ал ең жақсы жол - бұл Мұхаммедтің жолы. Ең жаман амалдар - бұл дінге енгізілген жаңалықтар, ал әрбір дінге енгізілген жаңалық - бұл бид`а, ал әрбір бид`а - бұл адасушылық, ал әрбір адасушылық Тозақта!» деп әрбір жұма намазының алдындағы хутбада айтатындай, сахабалар үнемі ширк пен бид`а істеген бе? Не үшін бұл сөздерді жұма сайын үнемі сонша қайталай берді?' (Муслим 867). Сондай - ақ, пайғамбарымыз (оған Аллаһтың игілігі мен сәлемі болсын) қайтыс болар алдында өз сахабаларына былай деді: «Шын мәнінде, сендерге дейін болған адамдар өз пайғамбарларының қабірлерін құлшылық қылатын орындарға айналдырған. Бірақ сендер қабірлерді мешіттерге айналдырмаңдар, өйткені мен оны сендерге тыйым саламын» (Муслим 532). Осылайша, пайғамбарымыз (оған Аллаһтың игілігі мен сәлемі болсын) ең алдымен өте қорқынышты күнә - ширктен сақтандырып, оны әрдайым олардың есіне салып отырғанын, әрі бүкіл мүмкіндігін пайдаланып таухидті қорғағанын көруге болады. Уа мұсылмандар, қалай ойлайсыңдар: егер ширк пен ширкке алып баратын бид`адан пайғамбарымыз (оған Аллаһтың игілігі мен сәлемі болсын) өз сахабаларына ол кезде әлі олардың арасында ширк те, бид`а да болмағанына қарамастан, өте жиі одан сақтандырып, сол тақырыпты үнемі қайталай берген болса, онда қазіргі кезде, мұсылмандардың арасында жалғыз бид`а емес, тіпті ширктің кең етек жайған заманда біз не істеуіміз керек?! Сонымен қатар, Аллаһ елшісі (оған Аллаһтың игілігі мен сәлемі болсын) тіпті жиһәдтің кезінде де таухид туралы айтуды тоқтатпаған. Әбу Уәқид әл - Ләйси былай деген: 'Бірде Аллаһ елшісі сахабаларымен бірге Хунайнға жол тартады. Олармен бірге  жақын арада Ислам қабылдаған мұсылмандар болады. Кенет, көпқұдайшылар көпке дейін жанынан шықпай, әркез бата сұрай отырып қару жарақтарын ілетін (Зәт әл - ануат деген) бір талдың жанынан өтіп бара жатқанда жақын арада Ислам қабылдаған мұсылмандар: "Иә, Аллаһтың елшісі! Біз де олардыкіндей Зәт әл - ануат болуын қалаймыз" - дейді. Сонда Аллаһ елшісі (оған Аллаһтың игілігі мен сәлемі : болсын ) «Аллаһу әкбар! Бұл бұрынғылардың салты. Жаным қолында болғанмен ант етемін, сендер Исрайл ұрпақтарының Мұсаға айтқан сөзін айтып тұрсыңдар: « Бұлардың тәңірлері сияқты бізге де тәңір жасап бер. Мұса оларға: "Шынында сендер надан қауымсыңдар » ( Ә'раф сүресі, 138 - аят ). Шынмәнінде, сендер өздеріңнен бұрын болғандардың жолдарымен жүретін боласыңдар! », - дейді' (Ахмад 5/218, әт - Тирмизи 2181, Ибн Хиббән 6702, әл - Хумәйди 848. Хадистің сенімділігін имам Әбу 'Иса әт - Тирмизи, әл - Мунәуи, шейх әл - Әлбәни мен шейх 'Абдул - Қадир әл - Әрнәут растады ). Пайғамбарымыз (оған Аллаһтың игілігі мен сәлемі болсын) Исламды енді қабылдаған мұсылмандардың айтқан сөздеріне қалай елең ете қалғанына назар аударыңыз! Бұл жорық Меккені ашқаннан кейін болған, әрі иманында әлі бекімеген мұсылмандар іштей ренжіп, жорықты тастап кету мүмкіндігіне қарамастан, пайғамбар (оған Аллаһтың игілігі мен сәлемі болсын) оларды дереу айыптады, себебі жиһәдтың мақсаты да осы болатын: Аллаһтың сөзін ұлықтап, ширкті құрту! Мұсылмандардың